Document ID: 31996R1224

KOMISSION ASETUS (EY) N:o 1224/96,
annettu 28 päivänä kesäkuuta 1996,
maatalousalojen tuotteiden ja kyseisistä tuotteista ja jalostuksessa saatujen tiettyjen tavaroiden osalta yhteisessä tullitariffissa väliaikaisesti sovellettavista muuntokursseista annetun asetuksen (EY) N:o 1482/95 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Uruguayn kierroksen monenvälisten kauppaneuvottelujen osana tehtyjen sopimusten täytäntöön panemiseksi maatalousalalla tarvittavista mukautuksista ja siirtymätoimenpiteistä 22 päivänä joulukuuta 1994 annetun neuvoston asetuksen (EY) N:o 3290/94 (1), sellaisena kuin se on muutettuna asetuksella (EY) N:o 1193/96 (2),
sekä katsoo, että
asetuksen (EY) N:o 3290/94 mukaista siirtymätoimenpiteitä koskevaa mahdollisuutta pidennettiin 30 päivään kesäkuuta 1997 Uruguayn kierroksen monenvälisten kauppaneuvottelujen osana tehtyjen sopimusten täytäntöön panemiseksi maatalousalalla tarvittavien siirtymätoimenpiteiden toteuttamisajan pidentämisestä 26 päivänä kesäkuuta 1996 annetulla neuvoston asetuksella (EY) N:o 1193/96,
komission asetuksessa (EY) N:o 1482/95 (3) vahvistetaan siirtymätoimenpiteet 30 päivään kesäkuuta 1996 asti helpottamaan siirtymistä Uruguayn kierroksen yhteydessä käytyjen neuvottelujen osana tehtyjen sopimusten tuloksena toteutuvaan järjestelmään; kaupan vääristymien välttämiseksi ja odotettaessa Euroopan parlamentin ja neuvoston päätöstä komission tekemästä neuvoston asetuksen (ETY) N:o 2913/92 (4), sellaisena kuin se on muutettuna komission asetuksella (ETY) N:o 2454/95 (5), 18 artiklan muuttamista koskevasta ehdotuksesta on tarpeen pidentää viipymättä asetuksessa (EY) N:o 1482/95 säädettyjä siirtymätoimenpiteitä, ja
tässä asetuksessa säädetyt toimenpiteet ovat kyseisten hallintokomiteoiden lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 1482/95 1 artiklan 1 kohdan päivämäärä "30 päivään kesäkuuta 1996" päivämäärällä "30 päivään kesäkuuta 1997".
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä heinäkuuta 1996.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 28 päivänä kesäkuuta 1996.

Labels: 3
17
6